ACORD DE PARTENERIAT 
(Acordul încheiat între Beneficiar şi Partener/Parteneri)

Art. 1. Părţile

1. AGENȚIA NAȚIONALĂ PENTRU EGALITATEA DE ȘANSE ÎNTRE FEMEI ȘI BĂRBAȚI, cu sediul în București, str. Intrarea Camil Petrescu, nr.5, Sector 1, codul fiscal 33160563, având calitatea de Lider parteneriat/ Solicitant 
2. DIRECŢIA DE ASISTENŢĂ SOCIALĂ A MUNICIPIULUI BACĂU, cu sediul în Municipiul Bacău, județ Bacău, Strada Pictor Theodor Aman, nr 94C, codul fiscal 15370567, având calitatea de membru 1/Partener 
3. ORAŞUL TURCENI, cu sediul în județul Gorj, Oraş Turceni, Strada Muncii, nr. 12, codul fiscal 4813480, având calitatea de membru 2/Partener
4. DIRECTIA DE ASISTENTA SOCIALA ADJUD, cu sediul în județul Vrancea, Municipiul Adjud, Strada Stadionului, nr.2, codul fiscal 39490790, având calitatea de membru 3/Partener
5. DIRECTIA GENERALA DE ASISTENTA SOCIALA SI PROTECTIA COPILULUI TELEORMAN, cu sediul în județul Teleorman, Municipiul Alexandria, Strada Dunării, nr. 7, codul fiscal 17094026, având calitatea de membru 4/Partener
6. DIRECTIA DE ASISTENTA SOCIALA BISTRITA, cu sediul în județul Bistriţa-Năsăud, Municipiul Bistriţa, strada Dornei, nr. 12, codul fiscal 28749733, având calitatea de membru 5/Partener
7. ORASUL AMARA, cu sediul în județul Ialomița, Oraș Amara, Strada Nicolae Balcescu, nr. 91, codul fiscal 4427889, având calitatea de membru 6/Partener
8. ORAS NAVODARI, cu sediul în Județul Constanța, Oraș Navodari, Strada Dobrogei, nr. 1, codul fiscal 4618382, având calitatea de membru 7/Partener
9. DIRECŢIA GENERALA DE ASISTENŢĂ SOCIALĂ CRAIOVA, cu sediul în Județul Dolj, Municipiul Craiova, Strada Eustatiu Stoenescu, bloc T8, PARTER, nr. -, codul fiscal 36884072, având calitatea de membru 8/Partener
10. DIRECTIA GENERALA DE ASISTENTA SOCIALA SI PROTECTIA COPILULUI HARGHITA, cu sediul în județul Harghita, Municipiul Miercurea Ciuc, strada Szék, nr. 152, codul fiscal 9798918, având calitatea de membru 9/Partener
11. DIRECTIA GENERALA DE ASISTENTA SOCIALA SI PROTECTIA COPILULUI BRAȘOV, cu sediul în Municipiul Braşov, Bdul. Iuliu Maniu, nr. 6, codul fiscal 9870339, având calitatea de membru 10/Partener
12. ORASUL IANCA, cu sediul în Județul Brăila, Oraș Ianca, Strada Calea Brăilei, nr. 27, codul fiscal 4874631, având calitatea de membru 11/Partener
13. ORAS ZLATNA, cu sediul în Județul Alba, Oraş Zlatna, Strada Unirii, nr. 1, codul fiscal 4331031, având calitatea de membru 12/Partener
14. DIRECTIA GENERALA DE ASISTENTA SOCIALA SI PROTECTIA COPILULUI HUNEDOARA, cu sediul în Muncipiul Deva, Strada Piața Gării, nr. 9A, codul fiscal 9819433, având calitatea de membru 13/Partener
15. DIRECTIA GENERALA DE ASISTENTA SOCIALA SI PROTECTIA COPILULUI OLT, cu sediul în Municipiul Slatina, Strada Drăgănești, nr. 7, codul fiscal 9746625, având calitatea de membru 14/Partener
16. DIRECȚIA ASISTENȚĂ SOCIALĂ OLTENIȚA, cu sediul în Județul Calărași, Municipiul Oltenița, B-dul Republicii, nr. 39, codul fiscal 15844717, având calitatea de membru 15/Partener
17. DIRECTIA GENERALA DE ASISTENTA SOCIALA SI PROTECTIA COPILULUI CLUJ, cu sediul în  Municipiul Cluj-Napoca, strada Eremia Grigorescu, nr. 37 – 39, codul fiscal 5013699, având calitatea de membru 16/Partener
18. DIRECTIA GENERALA DE ASISTENTA SOCIALA SI PROTECTIE A COPILULUI IAȘI, cu sediul în Municipiul Iași, Județul Iași, strada Ateneului, nr. 1 C, codul fiscal 9899076, având calitatea de membru 17/Partener
19. COMUNA ODOREU, cu sediul în județul Satu Mare, Localitatea Odreu, Strada Republicii, nr. 100, codul fiscal 3897424, având calitatea de membru 18/Partener
20. DIRECTIA GENERALA DE ASISTENTA SOCIALA SI PROTECTIA COPILULUI DÂMBOVIȚA, cu sediul în Municipiul Târgoviște, Strada C. Visarion, nr. 8, codul fiscal 9641718, având calitatea de membru 19/Partener
21. DIRECTIA GENERALA DE ASISTENTA SOCIALA SI PROTECTIA COPILULUI A JUDETULUI ILFOV, cu sediul în Orașul Voluntari, Strada Bulevardul Voluntari 94-96, codul fiscal 17093675, având calitatea de membru 20/Partener
22. DIRECTIA GENERALA DE ASISTENTA SOCIALA SI PROTECTIA COPILULUI A JUDETULUI NEAMT, cu sediul în Municipiul Piatra Neamţ, Stada Alexandrul cel Bun, nr. 11, codul fiscal 9648872, având calitatea de membru 21/Partener
23. DIRECTIA GENERALA DE ASISTENTA SOCIALA SI PROTECTIA COPILULUI TIMIS, cu sediul în Municipiul Timișoara, P-ța Regina Maria, nr. 3, codul fiscal 17090636, având calitatea de membru 22/Partener
24. DIRECTIA GENERALA DE ASISTENTA SOCIALA SI PROTECTIA COPILULUI SECTOR 2, cu sediul în Municipiul Bucureşti, Strada Olari, nr. 15, codul fiscal 17093691, având calitatea de membru 23/Partener
25. DIRECTIA GENERALA DE ASISTENTA SOCIALA SI PROTECTIA COPILULUI SECTOR 1, cu sediul în Municipiul Bucureşti, Strada Mareșal Averescu, nr. 17, codul fiscal 15318810, având calitatea de membru 24/Partener
26. DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI CARAȘ-Severin, cu sediul în Municipiul Reșița, Aleea Trei Ape, nr, 4, codul fiscal 9759188, având calitatea de membru 25/Partener
27. DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI VÂLCEA, cu sediul în Municipiul Râmnicu Vâlcea, Strada Tudor Vladimirescu, nr. 28, codul fiscal 17087924, având calitatea de membru 26/Partener

28. DIRECTIA GENERALA DE ASISTENTA SOCIALA SI PROTECTIA COPILULUI MUREȘ, cu sediul în Municipiul Târgu Mureş, Strada Trebely, nr. 7, codul fiscal 9719809, având calitatea de membru 27/Partener
29. UAT ORAŞUL CISNADIE, cu sediul în Județul Sibiu, Orașul Cisnădie, Strada Revoluției, nr.1, codul fiscal 4406002, având calitatea de membru 28/Partener
30. DIRECȚIA DE ASISTENȚĂ SOCIALĂ BOTOȘANI, cu sediul în Județul Botoşani, Municipiul Botoşani, Strada Savenilor, nr. 12, codul fiscal 15305089, având calitatea de membru 29/Partener 

31. MUNICIPIUL BÂRLAD, cu sediul Județul Vaslui, Municipilul Bârlad, Strada 1 Decembrie, nr. 21, codul fiscal 4539912, având calitatea de membru 30/Partener
32. DIRECȚIA DE ASISTENȚĂ SOCIALĂ A MUNICIPIULUI GALAȚI, cu sediul în Județul Galați, Municipiul Galați, Strada Fraternității, Bloc Șoim, Parter, nr. 1, codul fiscal 39208687, având calitatea de membru 31/Partener 
33. DIRECȚIA DE ASISTENȚĂ SOCIALĂ ORȘOVA, cu sediul în Județul Mehedinți, Municipiul Orşova, Strada Porțile de Fier, nr. 32, codul fiscal 17634495, având calitatea de membru 32/Partener 
34. ORAȘUL JIBOU, cu sediul în Județul Sălaj, Orașul Jibou, Strada P-ta 1 decembrie 1918, nr. 16, codul fiscal 4494926, având calitatea de membru 33/Partener 
35. DIRECTIA GENERALA DE ASISTENTA SOCIALA SI PROTECTIA COPILULUI SECTOR 3, cu sediul în Municipiul Bucureşti, Strada Parfumului, nr. 2-4, codul fiscal 16762836, având calitatea de membru 34/Partener
36. DIRECTIA GENERALA DE ASISTENTA SOCIALA SI PROTECTIA COPILULUI BUZĂU, cu sediul în Municipiul Buzău, Strada Bistriței, nr. 41, codul fiscal 17091470, având calitatea de membru 35/Partener
37. DIRECȚIA DE ASISTENȚĂ SOCIALĂ ORADEA, cu sediul în Județul Bihor, Municipiul Oradea, Strada Primăriei, nr. 42, codul fiscal 14371033, având calitatea de membru 36/Partener 
38. DIRECŢIA DE ASISTENŢĂ SOCIALĂ SIRET, cu sediul în județul Suceava, Oraşul Siret, strada Castanilor, nr. 5E, codul fiscal 40119079, având calitatea de membru 37/Partener
39. DIRECTIA GENERALA DE ASISTENTA SOCIALA SI PROTECTIA COPILULUI MARAMUREȘ, cu sediul în județul Maramureș, Municipiul Baia Mare, strada Banatului, nr. 1, codul fiscal 15331312, având calitatea de membru 38/Partener 
40. DIRECŢIA DE ASISTENŢĂ SOCIALĂ ARAD, cu sediul în județul Arad, Municipiul Arad, strada Calea Radnei, nr. 250, codul fiscal 13934937, având calitatea de membru 39/Partener
41. DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI ARGEȘ, cu sediul în județul Argeș, Municipiul Pitești, strada Calea Dragășani, nr. 8, codul fiscal 9742496, având calitatea de membru 40/Partener
au convenit următoarele:

Art. 2. Obiectul

(1) Obiectul acestui parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului cu titlul VENUS II – AEQUILIBRIUM – Măsuri de sprijin integrate pentru victimele violenței domestice, cod MySMIS2021/SMIS2021+ [cod 367547], denumit in continuare Proiect, care este depus în cadrul Programului Incluziune și Demnitate Socială 2021 – 2027 (PIDS), numit in continuare Program, Prioritatea: P08. Servicii sociale și de suport acordate altor grupuri vulnerabile, Obiectivul specific: RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) Obiectivul specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), apel de proiecte (Cod SMIS 367547) 
(2) Cererea de finanţare, inclusiv anexele sale, sunt parte integrantă a acestui acord.

Art. 3. Principiile de bună practică ale parteneriatului

(3) Toţi partenerii trebuie să contribuie cu resurse umane, financiare si materiale la implementarea proiectului şi să îşi asume rolurile si responsabilitățile lor în cadrul proiectului, aşa cum sunt acestea consemnate în cadrul prezentului Acord de Parteneriat.

(4) Părţile trebuie să se consulte şi să se informeze în mod regulat si ori de cate ori este nevoie, asupra tuturor aspectelor privind evoluţia proiectului.

(5) Toţi partenerii trebuie să implementeze activităţile cu respectarea standardelor profesionale şi de etică, angajament față de interesul public, integritate şi obiectivitate.

(6) Partenerii sunt obligaţi să respecte regulile privitoare la conflictul de interese şi regimul incompatibilităţilor, iar, în cazul identificării unei potențiale situații de conflict de interese/ incompatibilitate (consumat, actual, posibil in viitor), să dispună luarea măsurilor legale ce se impun in cauza, conform legislatiei in domeniu,  să dispună luarea măsurilor pentru evitarea, respectiv stingerea stării de conflict / incompatibilitate, si nu in ultimul rând si fără a se limita la cele anterioare, să informeze Autoritatea de management a Programului Incluziune și Demnitate Socială 2021 – 2027 sau/si Organismul Intermediar responsabil (numite in continuare AM/OI responsabil) în legătură cu orice situație din trecut presupusa a fi conflict de interest / incompatibilitate, sau care dă naștere sau este posibil să dea naștere unui astfel de conflict/ incompatibilitate, în termen de 3 (trei) zile lucrătoare de la data identificarii / apariției/ presupunerii unei astfel de situații. În caz contrar, semnatarii prezentului acord înţeleg că poate fi reziliat contractul de finanțare prin decizia AM/OI responsabil, de plin drept, fără punere în întarziere, fără intervenţia unui tribunal arbitral/unei instante judecătoreşti şi fără îndeplinirea altor formalităţi, cu excepţia transmiterii către Liderul de parteneriat a unei simple informări cu privire la rezilierea Contractului de finanțare. 

Art. 4 Roluri şi responsabilităţi în implementarea proiectului

(7) Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

	Organizaţia

	Roluri şi responsabilităţi

	Lider de proiect (Solicitant)
	A1. Crearea, dezvoltarea și operaționalizarea rețelei naționale de centre multifuncționale de servicii integrate

· Coordonarea metodologică națională privind crearea, organizarea și funcționarea rețelei naționale de centre multifuncționale.

· Elaborarea cadrului metodologic unitar pentru funcționarea rețelei naționale de centre multifuncționale, în conformitate cu legislația națională și Convenția de la Istanbul/Directiva (UE) 2024/1385.

· Asigurarea suportului tehnic pentru parteneri în etapa de identificare, amenajare și operaționalizare a rețelei naționale de centre multifuncționale.

· Monitorizarea implementării la nivel național și asigurarea coerenței intervenției.

A2. Furnizarea de servicii specializate integrate

· Elaborarea procedurii de lucru privind funcționarea serviciilor integrate.
· Coordonarea metodologică a serviciilor sociale specializate furnizate victimelor violenței domestice și minorilor aflați în îngrijirea acestora.

· Elaborarea metodologiei de acordare a voucherelor pentru închiriere temporară.

· Elaborarea metodologiei de decontare a certificatelor medico-legale.

· Dezvoltarea și operaționalizarea platformei HELPLINE (call-center + chat securizat).

· Elaborarea procedurii de gestionare a cazurilor identificate prin platforma HELPLINE.

· Monitorizarea implementării serviciilor la nivelul centrelor multifuncționale.

· Coordonarea colaborării cu echipele mobile și echipele intersectoriale.

A3. Derularea unei campanii naționale de sensibilizare și informare cu privire la diferite tipuri de violență domestică, serviciile și măsurile de protecție disponibile

· Conceperea și elaborarea planului de campanie.

· Organizarea campaniei naționale de informare privind violența domestică, formele acesteia, drepturile victimelor și serviciile disponibile.

· Organizarea caravanei naționale „ProAct” și a acțiunilor regionale.

· Elaborarea și distribuirea materialelor informative.

· Coordonarea comunicării publice și monitorizarea impactului campaniei.

A4. Formarea și consolidarea competențelor profesioniștilor implicați în furnizarea și coordonarea serviciilor integrate grupului țintă
 
· Elaborarea programului de formare pentru managerii de caz și navigatorii de servicii.

· Organizarea sesiunilor de formare și follow-up.

· Elaborarea ghidului privind orientarea intervenției în managementul de caz.

· Elaborarea suportului de curs și instrumentului de evaluare.

· Monitorizarea progresului participanților.

A5. Managementul proiectului

ANES asigură managementul general proiectului și monitorizarea implementării activităților la nivelul partenerilor, asigură raportarea către AM/OI, monitorizează progresul tehnic și financiar, asigură conformitatea administrativă și financiară și organizează întâlnirile de coordonare.
Obligațiile de sustenabilitate ale ANES

ANES menține și actualizează procedurile de lucru, platforma HELPLINE și cadrul metodologic privind consilierea agresorilor pentru minimum 12 luni de la finalizarea proiectului, asigură continuitatea activităților de informare pentru minimum 6 luni și monitorizează respectarea obligațiilor de sustenabilitate de către parteneri pe perioada de 12 luni (servicii) și 5 ani (infrastructură FEDR).

ANES menține infrastructura FEDR achiziționată în cadrul proiectului cu aceeași destinație pentru minimum 5 ani de la efectuarea plății finale către Beneficiar și identifică surse alternative de finanțare disponibile pentru menținerea mecanismelor naționale dezvoltate în cadrul proiectului, în limitele atribuțiilor și competențelor sale instituționale.

Resurse ANES
· Resurse umane: manager de proiect, asistenți manageri, asistenți financiari, responsabil financiar, expert achiziții, experți operaționalizare și monitorizare servicii sociale, experți tehnici, experți Linie Telefonică Națională HELPLINE – 0800 500 333, coordonator campanie, coordonator program formare, asistent program formare, expert resurse umane, expert comunicare, responsabili verificare și monitorizare cereri de rambursare, contabil.
· Resurse materiale proprii: birouri, mobilier, echipamente IT, comunicații.

	Parteneri 1 - 40                           
	A1. Crearea, dezvoltarea și operaționalizarea rețelei naționale de centre multifuncționale de servicii integrate

Partenerul identifică spațiul destinat organizării și funcționării centrului multifuncțional de servicii specializate, integrate în conformitate cu cerințele prevăzute în legislație.

Partenerul elaborează documentația tehnică minimă (sau SF/DALI/PT, după caz.
Partenerul asigură amenajarea, modernizarea și dotarea spațiului.
Partenerul desemnează personalul implicat, organizează fluxurile de lucru la nivel local și garantează accesul beneficiarilor la infrastructura creată în cadrul proiectului.

A2. Furnizarea de servicii specializate integrate

Partenerul furnizează servicii specializate integrate, în conformitate cu metodologia națională elaborată de ANES, incluzând:

· management de caz;
· organizarea grupurilor de suport și consiliere vocațională;

· furnizarea serviciilor: consiliere psihologică, juridică, socială, acompaniere și integrare socio‑profesională, consiliere juridică, sprijin pentru accesarea beneficiilor sociale, servicii destinate copiilor victimelor, activități de empowerment și dezvoltare personală, orientare către cursuri de calificare, sprijin pentru reintegrarea în educație, după caz;

· externalizarea serviciilor specializate către furnizori acreditați – ong-uri,  unde este cazul
· servicii pentru agresori (identificare, evaluare, orientare către servicii specializate (centre de asistență pentru agresori, centre de sănătate mintală);

· acordarea voucherelor pentru locuire temporară și pentru hrană, pe baza evaluării individuale a riscului și a nevoilor;

· decontarea certificatelor medico‑legale;
· implementarea fluxurilor locale în HELPLINE.
A3. Derularea unei campanii naționale de sensibilizare și informare cu privire la diferite tipuri de violență domestică, serviciile și măsurile de protecție disponibile 
Partenerul organizează acțiuni locale de informare și sensibilizare, distribuie materiale informative, participă la activitățile regionale ale caravanei „ProAct” și monitorizează impactul campaniei la nivel local, în concordanță cu mesajele, identitatea vizuală și metodologia națională stabilite de ANES.

A4. Formarea și consolidarea competențelor profesioniștilor implicați în furnizarea și coordonarea serviciilor integrate grupului țintă
Partenerul participă la programul de formare organizat de ANES, implementează instrumentele de lucru și procedurile metodologice, aplică standardele de calitate și raportează progresul privind formarea și utilizarea instrumentelor. Partenerul asigură pregătirea adecvată a personalului implicat în furnizarea serviciilor.

A5. Management local al activităților

Partenerul constituie echipa locală de implementare, formată din:

· coordonator local;

· responsabil financiar;

· responsabil achiziții;

· responsabil servicii sociale (coordonarea centrului și furnizarea serviciilor integrate);

· psiholog – grup de suport;

· consilier vocațional – cabinet de consiliere vocațională.

Partenerul implementează activitățile la nivel local, gestionează resursele financiare conform bugetului aprobat, asigură conformitatea administrativă și financiară, transmite rapoarte tehnice și financiare către ANES, participă la întâlnirile de coordonare și respectă procedurile de monitorizare și control stabilite în proiect.

Partenerul transmite documentele aferente achizițiilor și activităților pentru verificare prealabilă de către Liderul de parteneriat, înainte de încărcarea acestora în aplicația MySMIS2021+.

Partenerul se înrolează în aplicația MySMIS2021+ și încarcă documentele aferente rapoartelor tehnice și financiare, semnate electronic de reprezentantul legal al Partenerului.

Partenerul răspunde integral pentru legalitatea, corectitudinea și caracterul complet al documentelor pe care le elaborează, le semnează și le încarcă în MySMIS2021+, în conformitate cu prevederile Ghidului Solicitantului – Condiții Generale și Condiții Specifice

Obligațiile de sustenabilitate ale Partenerului

Partenerul are obligația de a menține funcționarea serviciilor sociale, a serviciilor specializate integrate și a serviciilor de consiliere pentru agresori pentru minimum 12 luni de la  finalizarea proiectului, în concordanță cu responsabilitățile asumate în Cererea de finanțare și cu legislația aplicabilă. 

Partenerul asigură continuitatea activităților de informare și sensibilizare la nivel local pentru minimum 6 luni de la finalizarea proiectului, prin acțiuni adecvate contextului local și în concordanță cu metodologia națională furnizată de ANES.

Partenerul menține infrastructura FEDR achiziționată în cadrul proiectului cu aceeași destinație pentru minimum 5 ani de la efectuarea plății finale către Beneficiar, asigurând exploatarea, întreținerea și utilizarea acesteia exclusiv în scopul pentru care a fost finanțată.

Partenerul monitorizează și documentează respectarea obligațiilor de sustenabilitate aferente serviciilor furnizate pe perioada de 12 luni și pune la dispoziția ANES toate informațiile și documentele necesare verificării, în vederea raportării către AM/OI.

Partenerul identifică și utilizează surse alternative de finanțare disponibile pentru menținerea serviciilor furnizate pe durata perioadei de sustenabilitate, inclusiv bugete locale, fonduri nerambursabile suplimentare, parteneriate instituționale sau alte mecanisme permise de legislația aplicabilă. 




(1.1) Liderul de parteneriat coordonează proiectul la nivel național și relația cu Autoritatea de Management, iar fiecare Partener își păstrează autonomia administrativă și răspunde integral pentru propriile activități și documente.

(1.2) Liderul de parteneriat are rol de coordonare și monitorizare a documentelor încărcate în aplicația MySMIS2021+, fără a diminua responsabilitatea Partenerului privind legalitatea, corectitudinea și completitudinea documentelor încărcate.
(8) Pentru  activităţile desfăşurate în conformitate cu cererea de finanțare și cu alin (1), Liderul de parteneriat și Partenerii vor angaja următoarele cheltuieli, după cum urmează: 

	Organizaţia
	Valoare estimată a cheltuielilor eligibile angajate pe perioada proiectului*    [lei]

	Liderul de parteneriat (S)
	
11,584,205.20

	Parteneri 1 - 40
	2,558,270.49 * 40 = 102,330,819.60

	
	

	
	

	
	

	
	

	
	

	
	

	Total (se va corela cu valoarea eligibilă a proiectului)
	113,915,024.80


Notă : * valorile menționate vor fi cele existente în cererea de finanțare.
(9) Liderul de parteneriat si Partenerii vor asigura contribuţia proprie la cheltuielile totale ale proiectului aşa cum este precizat în Cererea de finanţare şi în prezentul acord.

	Organizaţia

	Contribuţia (unde este cazul)

	Lider de parteneriat (S)
	3,152,836.09 (în lei) 

Valoarea contribuţiei la valoarea totală a proiectului (%) 

	Parteneri 1 - 40
	51,165.41 (lei) * 40 = 2,046,616.40
2 %

	
	

	
	

	
	

	
	

	
	

	
	

	
	


 (4)
Fluxuri financiare 


Responsabilitățile privind derularea fluxurilor financiare sunt conforme cu prevederile Normelor metodologice de aplicare a OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, aprobate prin HG nr. 829/2022.

Art. 5. Perioada de valabilitate a acordului

Perioada de valabilitate a Acordului începe la data semnării prezentului Acord și încetează la data la care își încetează valabilitatea Contractul de Finanțare aferent proiectului, asa dupa cum este acesta din urma identificat la art. 2, alin. (1). Prelungirea perioadei de valabilitate a Contractului de finanțare conduce automat la extinderea Perioadei de valabilitate a prezentului Acord. 

Art. 6. Drepturile şi obligaţiile liderului de parteneriat (Solicitant)

A.Drepturile liderului de parteneriat

(1)    Liderul de Parteneriat(Solicitant/Beneficiar) are dreptul să solicite celorlalţi parteneri furnizarea oricăror informaţii şi documente legate de proiect, în scopul elaborării rapoartelor de progres, a cererilor de rambursare și altor documente necesare implementării proiectului și executării contractului de finanțare.

B.Obligaţiile liderului de parteneriat

(10) Liderul de parteneriat va transmite  Cererea de finanţare în sistemul electronic. 

(11) Membrii parteneriatului acordă prin prezenta un mandat de reprezentare Liderului de parteneriat, potrivit art. 2013 și următoarele din Codul civil, pentru a încheia contractul de finanțare cu AM/OI responsabil, în numele Parteneriatului, precum și pentru a reprezenta membrii Parteneriatului față de AM/OI responsabil, pentru orice aspect legat de implementarea Proiectului și derularea contractului de finanțare.

(12) In cazul proiectelor implementate in parteneriat, Beneficiarul / Liderul de parteneriat  reprezintă şi acţionează în numele Parteneriatului în scopul executării Contractului de finanțare si va avea autoritatea necesară pentru a angaja legal toţi partenerii, în scopul îndeplinirii rolurilor şi responsabilităţilor, derulării activităţilor şi asigurarea resurselor umane, materiale şi financiare, aşa cum sunt acestea asumate de fiecare partener, în conformitate cu prevederile Acordului de parteneriat.

(13) Liderul de parteneriat va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare, precum și copii ale altor documente necesare implementării proiectului și executării contractului de finanțare

(14) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerii înaintea solicitării aprobării de către AM/OI responsabil. 

(15) Înlocuirea unuia dintre parteneri, fără consimţământul scris al acestuia, este posibilă doar în cazul nerealizării culpabile a activităților asumate și/sau ca urmare a nerespectării procedurilor stabilite pentru buna implementare a proiectului de către partenerul în cauză, dovedite de ceilalți membri ai Parteneriatului către AM/OI responsabil, sau în ipoteza deschiderii unei proceduri de prevenire a insolventei sau a starii/procedurii de insolvență a partenerului în cauză.

(16) Liderul de parteneriat este responsabil cu transmiterea cererilor de prefinanţare/plată/rambursare și a cererilor de rambursare aferente cererilor de prefinanțare/plată către AM/OI responsabil, conform prevederilor contractului de finanţare și a legislației aplicabile.

(17) Pentru proiectele implementate în parteneriat, liderul de parteneriat depune cererea de prefinanțare/plată/rambursare, iar autoritatea de management virează, după efectuarea verificărilor, valoarea cheltuielilor rambursabile în conturile Beneficiarului/Liderului de parteneriat/Partenerilor care le-au efectuat, fără a aduce atingere prevederilor Contractului de finanțare şi prevederilor Acordului de parteneriat, parte integrantă a Contractului de finanțare.

(18) Liderul de parteneriat are obligația de a da curs solicitărilor partenerilor privind depunerea de cereri de prefinanțare/plată/rambursare, pentru cheltuielile previzionate/efectuate de către parteneri.

(19) În cazul în care unul din partenerii 1 - 40 nu duce la îndeplinire una sau mai multe din obligaţiile care le revin (e.g. implementarea unor activităţi, asigurarea contribuţiei la cofinanţarea proiectului, respectarea normelor în vigoare privind procedura de atribuire a contractelor de achiziţie publică), semnatarii  prezentului acord de parteneriat înţeleg şi acceptă că se poate înlocui un Partener din cadrul  Parteneriatului cu o altă  entitate  cu personalitate juridică care  îndeplineşte condiţiile reglementate in Ghidul Solicitantului - Condiţii Generale și in Ghidul Solicitantului - Condiţii Specifice aferent apelului de proiecte, proporțional cu partea rămasă de executat din contract și  care  preia cel puţin obligaţiile restante din cele asumate de partenerul pe care îl înlocuieste.

(20) Liderul de parteneriat este responsabil pentru neregulile identificate în cadrul proiectului aferente cheltuielilor proprii, conform notificărilor și titlurilor de creanță emise pe numele său de către AM/OI responsabil.

Art. 7 Drepturile şi obligaţiile Partenerilor 

A.Drepturile Partenerilor 

(21) Cheltuielile angajate de Partenerii 1 - 40 sunt eligibile în acelaşi fel ca şi cheltuielile angajate de către liderul de parteneriat, corespunzător rolurilor si responsabilitatilor asumate de catre fiecare partener, pentru implementarea proiectului.

(22) Partenerii au dreptul să fie consultaţi cu regularitate de către liderul de parteneriat, să fie informaţi despre progresul în implementarea proiectului şi să li se furnizeze, de către liderul de parteneriat copii ale rapoartelor de progres şi financiare, precum și copii ale altor documente necesare implementării proiectului și executării contractului de finanțare.

(23) Partenerii au dreptul să fie consultaţi, de către liderul de parteneriat, în privinţa propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către Autoritatea de management / Organismul intermediar.

(24) Partenerii au dreptul să solicite Liderului de parteneriat depunerea de cereri de prefinanțare/ plată/ rambursare, pentru cheltuielile previzionate/efectuate de catre acestia, după caz.

B.Obligaţiile Partenerilor 

(25) Partenerii sunt obligaţi să transmită copii conforme cu originalul sau sub semnatura electronica după documentaţiile aferente achiziţiilor efectuate în cadrul proiectului, în scopul elaborării cererilor de plată/rambursare. De asemenea Partenerii trebuie să pună la dispoziţia Liderului de parteneriat documentele necesare ce atestă realizarea activităţilor asumate şi a cheltuielilor efectuate.

(26) Partenerii sunt obligaţi să furnizeze orice informaţii de natură tehnică sau financiară legate de proiect, solicitate de către Autoritatea de Management, Organismul Intermediar, Autoritatea de Certificare și Plată, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din fonduri europene. 

(27) Partenerii sunt obligaţi să furnizeze liderului de parteneriat orice informaţii sau documente privind implementarea proiectului, în scopul elaborării rapoartelor de progres precum și orice alte documente necesare implementării proiectului și executării contractului de finanțare.

(28) Partenerii sunt responsabili pentru neregulile identificate în cadrul proiectului, aferente cheltuielilor/ acțiunilor / inacțiunilor proprii, conform notificărilor și titlurilor de creanță emise pe numele lor de către AM/OI responsabil.

Art. 8 Achiziții publice 

(1) 
Achiziţiile în cadrul proiectului vor fi făcute de către fiecare membru al parteneriatului, cu respectarea condiţiilor din contractul de finanţare, a legislației aplicabile în domeniul achizițiilor publice pentru proiectele cu finanțare nerambursabilă  şi/sau în conformitate cu documentele subsecvente emise de AM/OI responsabil, în vederea implementării proiectului  și/sau alte organisme abilitate, după caz.

Art. 9 Proprietatea

(29) Părţile au obligaţia să menţină proprietatea proiectului şi natura activităţii pentru care s-a acordat finanţare, pe o perioadă de cel puţin 3 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, şi să asigure exploatarea şi întreţinerea în această perioadă.

Prin excepție, părţile au obligaţia să menţină proprietatea proiectului şi natura activităţii pentru care s-a acordat finanţare, pe o perioadă de cel puţin 5 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, şi să asigure exploatarea şi întreţinerea în această perioadă - în cazul proiectelor constând în investiții în infrastructură sau în investiții productive.

(30) Înainte de sfârşitul perioadei de implementare a proiectului, părţile/partenerii vor conveni asupra modului de acordare a dreptului de utilizare a echipamentelor, bunurilor etc. achiziţionate prin proiect, precum și a titlurilor și drepturilor de proprietate intelectuală și industrială privind rezultatele proiectului. Copii ale titlurilor de transfer vor fi ataşate raportului final.

(31) Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate, pe o perioadă de min 3 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, sau pe o perioadă de cel puţin 5 ani - în cazul proiectelor constând în investiții în infrastructură sau în investiții productive.

(32) Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin Program, pe o perioadă de 3  ani de la efectuarea plății finale către beneficiar sau în termenul prevăzut de normele privind ajutoarele de stat, după caz, sau pe o perioadă de cel puţin 5 ani - în cazul proiectelor constând în investiții în infrastructură sau în investiții productive, conform paragrafului (1).

Art. 10 Confidențialitate

(33) Părţile semnatare ale prezentului acord convin să păstreze confidenţialitatea asupra informaţiilor primite în cadrul şi pe parcursul implementării proiectului, cu respectarea obligațiilor prevăzute de contractul de finanțare cu privire la transparență, şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.

Art. 11 Legea aplicabilă

(34) Prezentului Acord i se va aplica şi va fi interpretat în conformitate cu legea română.

(35) Pe durata prezentului Acord, părţile vor avea dreptul sa convină în scris asupra modificării anumitor clauze, prin semnarea unui nou acord de parteneriat si aprobarea acestuia de către AM/OI responsabil, prin act adiţional la contractul de finanțare, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

Art. 12 Dispoziţii finale

(36) Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

(37) Semnatarii prezentului acord de parteneriat înţeleg şi acceptă faptul că nerespectarea culpabilă a prezentului acord de parteneriat, îndeosebi în relaţia cu AM/OI responsabil, poate poate atrage răspunderea civilă sau penală a parților, după caz.

Întocmit în număr de  41  exemplare originale, în limba română, câte unul pentru fiecare parte şi un original pentru cererea de finanţare.
Semnături

	Lider de parteneriat (S) 
	Numele, prenumele şi funcţia reprezentantului legal al organizaţiei
	Semnătura
	Data

	Membru 1 / Partener 1
	Numele, prenumele şi funcţia reprezentantului legal al organizaţiei
	Semnătura
	Data 



	Membru 2 /Partener 2
	Numele, prenumele şi funcţia reprezentantului legal al organizaţiei
	Semnătura
	Data 



	
	
	
	

	
	
	
	

	
	
	
	

	
	
	
	




                                                                                     Contrasemnează:

                  PREŞEDINTE,



      SECRETAR GENERAL AL JUDEŢULUI,

                     Alin Tișe                                                                                      Simona Gaci
